cyanic-selkie/wikianc huggingface dataset:
Ալեքսեյ Նավալնի
Վլադլեն Ստեփանովի հայցը
2011 թվականի ապրիլի 18-ին Ալեքսեյ Նավալնին իր բլոգում հրապարակել էր հաղորդագրություն, որում մեջբերվել էին Hermitage Capital Management հիմնադրամի հետաքննության արդյունքները գործարար Վլադլեն Ստեպանովի՝ դրամական միջոցների հափշտակությանը մասնակցության մասին, ինչպես նաև եղել է տեսանյութ, որը ստեղծվել է այդ հետաքննության հիման վրա ։ Հուլիսի 29-ին Ստեպանովը Նավալնիի դեմ հայց է ներկայացրել դատարան պատվի, արժանապատվության և գործարար համբավի պաշտպանության մասին և պահանջել է բարոյական վնասի փոխհատուցում մեկ միլիոն ռուբլու չափով ։ 2011 թվականի հոկտեմբերի 17-ին դատարանը որոշում էր կայացրել հայցը մասնակիորեն բավարարել և Նավալնիից բռնագանձել 100 հազար ռուբլի՝ նրանից պահանջելով տեղեկատվության հերքման հրապարակում ։
«Իվ Ռոշեի» գործը
2012 թվականի դեկտեմբերի 14-ին Ռուսաստանի Քննչական կոմիտեն իր կայքում տեղեկատվություն էր հրապարակել այն մասին, որ Ալեքսեյ Նավալնու և նրա եղբայր Օլեգ Նավալնու նկատմամբ քրեական գործ է հարուցվել ՌԴ Քրեական օրենսգրքի 159-րդ հոդվածի 4-րդ մասով, 174.1-րդ հոդվածի 2-րդ մասով նախատեսված հանցագործությունների կատարման փաստի առթիվ (խարդախություն, որը կատարվել է կազմակերպված խմբի կողմից առանձնապես խոշոր չափերով) ։
Ըստ ՌԴ ՔԿ-ի տեղեկությունների՝ ընդհանուր առմամբ «գլխավոր բաժանորդագրության գործակալության» հաշվին փոխանցվել է 55 միլիոն ռուբլի՝ ծառայությունների իրական արժեքի 31 միլիոն ռուբլիի դիմաց։ Այդ գումարի մեծ մասը հետաքննության կարծիքով ծախսվել է Նավալնի եղբայրների կողմից սեփական կարիքների համար, իսկ ավելի քան 19 միիոն ռուբլին օրինականացվել է Նավալնի կողմից «Կոբյակովյան լոզոպլյացիայի ֆաբրիկայի» հետ կեղծ պայմանագրեր կնքելու միջոցով, որի հիմնադիրներն են եղել նաև Նավալնի եղբայրները ։
2014 թվականի օգոստոսին «Մեմորիալ» իրավապաշտպան ընկերությունը Ալեքսեյ Նավալնիին ընդգրկել էր քաղբանտարկյալների ցուցակում՝ կապված «Իվ Ռոշե»-ի դեմ խարդախության գործով տնային կալանքի տակ գտնվելու հետ, որտեղ, իրավապաշտպանների կարծիքով, կան քաղաքական դրդապատճառներ ։
Գործը քննել է Զամոսկվորեցկի դատարանի դատավոր Ելենա Կորոբչենկոն։ 2014 թվականի դեկտեմբերի 19-ին դատախազությունը պահանջել էր 10 տարվա ազատազրկում։ Վերջին խոսքում Նավալնին մերժել է իրեն առաջադրված մեղադրանքները ։ Դատավճռի կայացումը սպասվում էր 2015 թվականի հունվարի 15-ին (նույն օրը առաջարկվում էր Ժողովրդական երթ անցկացնել ի պաշտպանություն Նավալնու), բայց հետո անսպասելիորեն հետաձգվել էր ավելի վաղ ժամկետով ։ 2014 թվականի դեկտեմբերի 30-ին դատարանը հրապարակել է դատավճռի եզրափակիչ մասը. Օլեգ Նավալնիին դատապարտել են 3,5 տարվա ազատազրկման, իսկ Ալեքսեյ Նավալնուն դատապարտել են 3,5 տարի պայմանական ազատազրկման։ Եղբայրները պետք է ավելի քան 4 միլիո ռուբլի վճարեին Մոսկվայի Գարեջրատուն ընկերությանը, բացի այդ, նրանցից յուրաքանչյուրը դատապարտվել է 500 հազար ռուբլի տուգանքի ։
2015 թվականի հոկտեմբերի 8-ին Նավալնուն սահմանափակել են արտերկիր մեկնելու իրավունքը այն պատճառով, որ նա պատշաճ ժամկետում չի մարել 4,5 միլիոն ռուբլու պարտքը (փաստաբան Կոբզևի խոսքով՝ Նավալնին վճարել է 3 միլիոն ռուբլի ): Ռուսաստանի Դաշնության Դաշնային միգրացիոն ծառայության Մոսկվայի հարցերով ներկայացուցիչ Թիմուր Կորոբիցինը հայտնել է, որ Մոսկվայի դատական պրիստավների դաշնային ծառայության վարչությունում գործադիր վարույթ է ընթանում Ալեքսեյ և Օլեգ Նավալնի եղբայրների հետ համերաշխ պարտքի բռնագանձման մասին՝ ավելի քան 4 միլիոն 490 հազար ռուբլու չափով՝ օգուտ «բազմապրոֆիլ պրոցեսինգային ընկերություն» ՍՊԸ-ի ։
2017 թվականի հոկտեմբերի 17-ին ՄԻԵԴ-ը վճռել է, որ «Իվ Ռոշե Վոստոկ» ընկերության բողոքի հիման վրա Ալեքսեյ և Օլեգ Նավալնիների դեմ խարդախության գործը Ռուսաստանում քննվել է արդար դատարանի իրավունքի խախտմամբ։ Դատարանը եզրակացրել է, որ դատավճիռը կամայական և անհիմն է եղել ։ ՄԻԵԴ-ի որոշմամբ՝ Ռուսաստանը Նավալնիին պետք է վճարի 76 հազար եվրո։ ՄԻԵԴ-ը հրաժարվել է «Իվ Ռոշեի» գործը դիտարկել որպես քաղաքական։ Ընդ որում, ՄԻԵԴ-ի երեք դատավորներ՝ Դմիտրի Դեդովը, Հելեն Քելլերը և Գեորգիոս Սերգիդեսը, կարծիք են հայտնել, որ անհրաժեշտ էր քննարկել գործի հնարավոր քաղաքական ենթատեքստը ։
2018 թվականի ապրիլի 25-ին Ռուսաստանի Գերագույն դատարանի նախագահությունը հրաժարվել Է չեղարկել Նավալնի եղբայրների «Իվ Ռոշե» գործով դատավճիռը և որոշել է վերսկսել գործը՝ նոր հանգամանքների քննության համար ։
2018 թվականի հուլիսին Ալեքսեյ Նավալնին ավելի քան 4 միլիոն ռուբլի է ստացել Ռուսաստանի կառավարությունից՝ որպես փոխհատուցում «Իվ Ռոշե» գործի համար ։
«Ալեկտ» ընկերության գործը
2012 թվականի դեկտեմբերի 24-ին Ռուսաստանի Քննչական կոմիտեն իր կայքում տեղեկատվություն էր հրապարակել այն մասին, որ առանձին վարույթ են ընդունվել 2007 թվականին Նավալնի «Ալեկտ» ընկերության կողմից «աջ ուժերի միություն» քաղաքական կուսակցությանը պատկանող դրամական միջոցների հափշտակման մասին նյութերը, ինչի կապակցությամբ քրեական գործ է հարուցվել ՌԴ Քրեական օրենսգրքի 159-րդ հոդվածի 4-րդ մասով նախատեսված հանցագործության հատկանիշներով (խարդախություն) ։
Քննության տվյալներով, 2007 թվականի ապրիլին «աջ ուժերի միություն» քաղաքական կուսակցության և «Ալեկտ» ընկերության միջև գովազդային ծառայությունների մատուցման պայմանագիր է կնքվել։ Ընդհանուր առմամբ, քաղաքական կուսակցությունից «Ալեկտ» ընկերության հաշվեհամարին պայմանագրով փոխանցվել է մոտ 100 միլիոն ռուբլի։ Իր հերթին Ալեկտ»ը նկերությունը ստացված դրամական միջոցները փոխանցել է ընկերությունների հաշիվներին, որոնց մեծ մասը կեղծ ձեռնարկությունների կամ այսպես կոչված մեկօրյա ընկերությունների նշաններ է ունեցել։
Նավալնին ինքը հերքել է մեղադրանքները՝ պնդելով, որ քննիչները պարզապես հորինել են 100 միլիոն թիվը, և իրականության հետ այդ թիվը կապ չունի ։ 2007 թվականին ՍՊԾ-ի ղեկավար Նիկիտա Բելիխը նույնպես հերքել է «Ալեկտ» ընկերության կողմից կուսակցական գումարներ հափշտակելու փաստը ։
Փաստաբանական կարգավիճակ ապօրինի ստանալու մեղադրանք
2013 թվականի փետրվարի 27-ին ՌԴ Քննչական կոմիտեն հայտնել էր, որ Քննչական գլխավոր վարչությունում հարցաքննվել է Ալեքսեյ Նավալնին՝ նրա կողմից փաստաբանական կարգավիճակ ստանալու հանգամանքներով։ «Կիրովլես» ընկերության գույքի վատնման փաստերով հարուցված քրեական գործի քննության ընթացքում «կասկածներ են առաջացել 2009 թվականին Ալեքսեյ Նավալնիի փաստաբանական կարգավիճակ ստանալու օրինականության վերաբերյալ», որն այդ ժամանակ Կիրովի մարզի նահանգապետի խորհրդականն էր։ Քննությունը հանգել է այն եզրակացության, որ Նավալնիի կողմից Կիրովի մարզի Փաստաբանական պալատի որակավորման հանձնաժողով ներկայացված տեղեկություններն ավելի քան երկու տարի իրավաբանական մասնագիտությամբ աշխատելու ստաժի առկայության վերաբերյալ անարժանահավատ են ։
Դրա հետ մեկտեղ Ալեքսեյ Նավալնին հայտնել է, որ իրեն հարցաքննության են կանչել 12 ժամվա ընթացքում, իսկ 10 ժամ 40 րոպեի ընթացքում հրապարակված մամուլի հաղորդագրությունն արդեն հաղորդել է ցուցմունք տալուց հրաժարվելու մասին։ ՔԿ-ի պաշտոնական ներկայացուցիչ Վլադիմիր Մարկինն իր թվիթերում հայտարարել է, որ հարցաքննությունն ավելի վաղ է անցկացվել, և այժմ ընդդիմադիրը կանչվել է քրեական գործի նյութերին ծանոթանալու համար ։ Սակայն մինչ այդ Մարկինը խոսում էր այն մասին, որ Նավալնիի հարցաքննությունը տեղի է ունեցել չորեքշաբթի ։
2013 թվականի փետրվարի 27-ին Մոսկվայի Փաստաբանական պալատի նախագահ Հենրի Ռեզնիկը հայտնել էր, որ խորհուրդը կստուգի ՌԴ ՔԿ-ի պնդումը Նավալնիի կողմից փաստաբանի ապօրինի կարգավիճակի ստացման մասին։ Դրա համար, սակայն, անհրաժեշտ էր, որ ՔԿ-ն նյութերը փոխանցեր արդարադատության վարչություն, որը պալատ պետք է ներկայացնի կարգավիճակից զրկելու մասին պատկերացում ։
Կիրովի մարզի փաստաբանական պալատի նախագահ Մարինա Կապիրինան հայտնել է, որ Նավալնին ներկայացրել է բոլոր անհրաժեշտ փաստաթղթերը, որոնց ճշտությունը ստուգվել է ։
Կոնստանտին Կոստինի հայցը
2013 թվականի սեպտեմբերին Նավալնին իր բլոգում քննադատական տեղեկատվություն էր հրապարակել քաղաքացիական հասարակության զարգացման հիմնադրամի և նրա ղեկավար Կոնստանտին Կոստինի մասին, որը հայց էր ներկայացրել պատվի, արժանապատվության և գործարար համբավի պաշտպանության մասին, քանի որ անվանվել էր «աֆերիստ», իսկ նրա գլխավորած հիմնադրամը՝ «մասնագիտանալով ամեն տեսակ կեղծիքներով զինված»։ 2014 թվականի փետրվարին Մոսկվայի Լյուբլինյան շրջանային դատարանը մասնակիորեն բավարարել էր Կոստինի հայցը՝ Նավալնիից բռնագանձելով 100 հազար ռուբլի ։ 2014 թվականի մայիսին Մոսկվայի քաղաքային դատարանը հաստատել էր այդ որոշումը և 5 անգամ բարձրացրել փոխհատուցումը։ Նավալնին չի համաձայնել դատարանի որոշման հետ, որը մտել է օրինական ուժի մեջ. նրա կարծիքով՝ ռուսական դատարանները չեն տեսել փաստերի մասին պնդումների և գնահատականների միջև տարբերությունները։ Հուլիսի վերջին Նավալնին դիմել էր Մարդու իրավունքների եվրոպական դատարան ։
Սերգեյ Նևերովի հայցը
2014 թվականի ապրիլին ՌԴ Պետական դումայի փոխնախագահ Սերգեյ Նևերովը դատարան պատվի և արժանապատվության պաշտպանության հայց էր ներկայացրել Նավալնիի դեմ ։ Ապրիլի 24-ին Մոսկվայի Լյուբլինյան դատարանը բավարարել է Նևերովի հայցը՝ ճանաչելով այն տեղեկությունները, թե իբր մերձմոսկովյան դաչնոմ կոոպերատիվում իր չհայտարարագրված սեփականությունն ունի, որոնք Նավալնին հրապարակել է 2013 թվականի նոյեմբերի 27-ին, իրականությանը չհամապատասխանող են ։ Հուլիսին Մոսկվայի քաղաքային դատարանը հաստատել էր Լյուբլինյան դատարանի որոշումը և այն օրինական ուժի մեջ էր մտել ։ Նավալնին այս որոշումը վիճարկել է ՄԻԵԴ-ում ։
Պաստառի գողության գործը
Կոռուպցիայի դեմ պայքարի հիմնադրամի աշխատակիցներ Գեորգի Ալբուրովը և Նիկիտա Կուլաչենկովը կանչվել են Քննչական կոմիտե՝ 158-րդ հոդվածի 2-րդ մասի «ա» և «գ» կետերով (մի խումբ անձանց կողմից զգալի վնաս պատճառելու նախնական համաձայնությամբ գողություն) նրանց մեղադրանքներ ներկայացնելու համար։
Կոռուպցիայի դեմ պայքարի խորհրդի աշխատակիցներին մեղադրում են այն բանում, որ նրանք գողացել են նկարիչ-սիրահար Սերգեյ Բջովի «վատ և լավ մարդ» նկարը, որը կախված էր Վլադիմիրի ցանկապատի վրա։ Դրանից հետո, երբ նկարը Նավալնիին նվիրվել է ծննդյան օրը, քննիչները առգրավել են այն և գողության գործ են հարուցել ։
Մաքսիմ Լիկսուտովի հայցը
2014 թվականի առաջին կեսին Նավալնին իր բլոգում հրապարակել է մի քանի հոդվածներ, որոնցում Մոսկվայի տրանսպորտի դեպարտամենտի ղեկավար Մաքսիմ Լիկսուտովին մեղադրվում էր շահերի բախման, կեղծ անձանց միջոցով ակտիվների տիրապետման և կեղծ ամուսնալուծության մեջ ։ 2014 թվականի մայիսին լույս է տեսել հերթական հրապարակումը, որտեղ Ալեքսեյ Լիկսուտովին մեղադրվել է արտասահմանյան ընկերության բաժնետոմսերի տիրապետման մեջ, որոնք արտացոլված չեն նրա հայտարարագրում ։ Լիքսուտովի վերջին հրապարակման կապակցությամբ Նավալնիի, Գեորգի Ալբուրովի և կոռուպցիայի դեմ պայքարի հիմնադրամի դեմ 3,5 միլիոն դոլարի հայց է ներկայացրել ։ 2018 թվականի օգոստոսին դատարանը Նավալնուն մեղավոր էր ճանաչել և նրան պարտավորեցրել էր Մաքսիմ Լիկսուտովին 600 հազար ռուբլի վճարել ։
Դմիտրի Սաբլինի հայցը
2015 թվականի հունվարին Ալեքսեյ Նավալնին իր բլոգում սենատորին և «Հակամայդան» շարժման ղեկավար Դմիտրի Սաբլինին մեղադրել էր չհայտարարագրված անշարժ գույքի տիրապետման մեջ ։ 2015 թվականի նոյեմբերին Դմիտրի Սաբլինը կնոջ հետ Նավալնիի դեմ հայց է ներկայացրել պատվի և արժանապատվության պաշտպանության մասին՝ պահանջելով բարոյական վնասը փոխհատուցել յուրաքանչյուրին 5 միլիոն ռուբլու չափով ։ Դատարանը Ալեքսեյ Նավալնիին մեղավոր է ճանաչել և նրան պարտավորեցրել Դմիտրի Սաբլինին 408 հազար ռուբլի վճարել ։
«Կիրովլեսի» գործով քաղաքացիական հայց
2015 թվականի հուլիսի 31-ին «Կիրովլեսը» հանդես է եկել քաղաքացիական հայցով՝ ընդդեմ Ալեքսեյ Նավալնիի։ Ընկերությունը պահանջում էր նրան փոխհատուցել 16 165 826 ռուբլու չափով վնասը, չնայած այն բանին, որ «Կիրովլեսի գործով» դատավճռով հաստատվել է, որ Նավալնին արդեն ընկերությանը վճարել է 14,8 միլիոն ռուբլի ։ Առաջին ատյանի դատարանը մեկ օրում բավարարել է «Կիրովլեսի» հայցը։ 2016 թվականի փետրվարի դրությամբ Մոսկվայի քաղաքային դատարանում քննվում էր այդ քաղաքացիական հայցի վերաքննիչ բողոքը ։ 2017 թվականի հուլիսի 18-ին Մոսկվայի Նիկուլինի շրջանային դատարանը մասնակիորեն բավարարել է «Կիրովլեսի» քաղաքացիական հայցը՝ Ալեքսեյ Նավալնիին, Պյոտր Օֆիցերովին և Վյաչեսլավ Օպալևին պարտավորեցնելով ընկերությանը վճարել 2,1 միլիոն ռուբլի ։
Պավել Կարպովի զրպարտության գործը
2016 թվականի մայիսի 17-ին Մոսկվայի դատարանը քրեական գործ էր հարուցել Ալեքսեյ Նավալնիի նկատմամ բ՝ ՌԴ ՔՕ 128.1 հոդվածի համաձայն (զրպարտություն) նախկին ոստիկան Պավել Կարպովի հասցեին։ Դատարանի կարծիքով՝ Նավալնին իր բլոգում բազմիցս հրապարակել է ոստիկանի պատիվն ու արժանապատվությունը արատավորող նյութեր, ընդ որում՝ նյութերը հավաստի չեն եղել։ Մասնավորապես, խոսքը 4 տեսանյութի մասին էր, որտեղ Կարպովը մեղադրվում էր առանձնապես ծանր հանցագործությունների, այդ թվում՝ իրավաբան Սերգեյ Մագնիտսկու սպանության մեջ։ Դատարանը վճռել է, որ այդ տեղեկությունները կեղծ են եղել։ Ինքը՝ Կարպովը, մասնակցել է Hermitage Capital հիմնադրամի գրասենյակներում կնիքների և հիմնադիր փաստաթղթերի խուզարկություններին և առգրավմանը, որից հետո այդ փաստաթղթերով ապօրինաբար փոխհատուցվել են 5,4 միլիարդ ռուբլու հարկերը։ Հիմնադրամի փաստաբանն այդ գործում եղել է եկել Սերգեյ Մագնիտսկին, որը հետագայում քննչական մեկուսարանում մահացել է ։
Բուղդաթափա (լեռնանցք)
Բուղդաթափա, լեռնանցք Փոքր Կովկաս լեռնահամակարգում, Սևանի լեռներում։ Այստեղով ճանապարհով Սևանի ավազանից անցնում է Կուրի հովիտը ։
Ալեքսեյ Նավալնի
navalny.com կայքի արգելափակում
2018 թվականի փետրվարի 8-ին կոռուպցիայի դեմ պայքարի հիմնադրամը հետաքննություն էր սկսել Սերգեյ Պրիխոդկոյի կոռուպցիոն գործունեության վերաբերյալ՝ հրապարակելով տեսանյութ, որում Ալեքսեյ Նավալնին պաշտոնյային մեղադրել է օլիգարխ Օլեգ Դերիպասկիի զբոսանավում եռօրյա հանգստի մեջ՝ այն անվանելով կոռուպցիայի թաքնված ձև  ։ Փետրվարի 9-ին Դերիպասկան դատի է տվել Նաստյա Ռիբկային և Ալեքս Լեսլիին (Ալեքսանդր Կիրիլովա) իր անձնական կյանքի մասին նյութերը առանց թույլտվության հրապարակելու համար, դատարանը որպես ապահովիչ միջոց որոշել է ամբողջությամբ արգելափակել Նավալնիի կայքը, եթե նա եռօրյա ժամկետում չհեռացնի խնդրահարույց նյութերը   ։
Բուղդաթափա (լեռնանցք)
Ծանոթագրություններ
Կատեգորիա:Հայկական լեռնաշխարհի լեռնանցքներ Կատեգորիա:Լեռնանցքներ այբբենական կարգով
Ալեքսեյ Նավալնի
navalny.com կայքի արգելափակում
Այդ ժամկետի ավարտից հետո «Ռոսկոմնադզորը» սկսել է navalny.com կայքի արգելափակումը, որի արդյունքում այն դարձել է մասամբ մատչելի  ։ Նաև փոխվել է կայքի հայելային դոմենը, դառանոլվ fuckrkn.org (example.fuckrkn.org)  :
Ավելի ուշ Ալեքսեյ Նավալնին, այնուամենայնիվ, իր բլոգից հեռացրել է Օլեգ Դերիպասկայի մասին հետաքննությունը և navalny.com կայքը հանվել է արգելված կայքերի գրանցամատյանից ։
Ծանոթագրություններ
Կատեգորիա:Ալեքսեյ Նավալնի Կատեգորիա:Ռուս կալանավորներ և ձերբակալվածներ Կատեգորիա:Ռուսաստանի իրավաբաններ Կատեգորիա:Եյլի համալսարանի շրջանավարտներ Կատեգորիա:Սախարովի անվան մրցանակակիրներ Կատեգորիա:Ռուս քաղաքական գործիչներ Կատեգորիա:Ռուս հասարակական գործիչներ
Հանսի Բուրգ
Հանսի Բուրգ (Hansi Burg, ), ավստրիացի և գերմանացի դերասանուհի։
Հանս Ալբերսի կյանքի ուղեկիցը։
Արտաքին հղումներ
Կատեգորիա:Գերմանացի դերասանուհիներ Կատեգորիա:Ավստրիացի դերասանուհիներ Կատեգորիա:Թատրոնի դերասանուհիներ Կատեգորիա:Ավստրիացի կինոդերասանուհիներ Կատեգորիա:Գերմանացի կինոդերասանուհիներ
Բասարգեչարի դաշտ
Բասարգեչարի, դաշտ Սևանա լճի հարավարևելյան կողմում։ Տարածքով մոտավորապես համապատասխանում է Հայաստանի այժմյան Վարդենիսի շրջանին։ Բարձրությունը ավելի քան 1916 մ։ Սևանա լճի ջրի բացթողման հետևանքով Բասարգեչարի դաշտը բավականաչափ ընդարձակվել է։ Լճից ազատված տարածքում կատարվել է անտառատնկում։ Սևահողային տափաստան է, խիստ կլիմայական պայմաններով։ Հայաստանի հացահատիկային շրջաններից է ։
Ծանոթագրություններ
Կատեգորիա:Դաշտեր այբբենական կարգով Կատեգորիա:Գեղարքունիքի մարզի աշխարհագրություն
Բաղացջուր
Բաղացջուր, Ավսարլու, Մուսալյմ, գետ Սյունիքի մարզում։ Սկիզբ է առնում Մեղրու լեռների հյուսիսային լանջերից և Կավճուտ գյուղից 2 կմ հարավ–արևելք միախառնվում Ողջի գետին։ Երկարությունը 17 կմ է։ Հոսում է գեղատեսիլ, անտաոապատ վայրերով ։
Ծանոթագրություններ
Կատեգորիա:Սյունիքի մարզի գետեր Կատեգորիա:Ողջի գետի վտակներ
Բերդար
Բերդար, Բերդեր, լեռ Թուրքիայում, Բյուրակն-Մնձուրյան լեռներում, Երզնկայից հարավ-արևելք, Դերսիմում։ Բերդար լեռն ամբողջությամբ փորված է և ներսում բերդեր են շինված, որի համար այն անվանված է նաև Բերդեր։ Սրանց դուռը գտնվում է լեռնան արևմտյան կողմում, Բերդա ձորի վրա ։
Ծանոթագրություններ
Կատեգորիա:Թուրքիայի լեռներ
Լոպինյա
Լոպինյա (Lopigna), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A144։
Լեոնի կենդանաբանական այգի
Լեոնի կենդանաբանական այգի (León Zoological Park)՝ կենդանաբանական այգի Մեքսիկայի Գուանախուատո նահանգում ։ Շինարարական աշխատանքները տարվել են մեկ տարի՝ 365 օր ժամանակահատվածում ։
Լոպինյա
Բնակչություն
Համայնքի բնակչությունը 2008 թվականին կազմում էր 108 մարդ։
Լեոնի կենդանաբանական այգի
Պատմություն
Լեոնի կենդանաբանական այգին բացվել է 1979 թվականի սեպտեմբերի 19-ին Մեքսիկայում` Գուանախուատո նահանգի Իլբոլո արվարձանում։ 1994 թվականին կենդանաբանական այգին համալրվեց նաև Անասնաբուժական կլինիկայով, իսկ 2002 թվականից ` Գիշերային սաֆարիյով ։
Լոպինյա
Տնտեսություն
2007 թվականի տվյալներով 58 աշխատունակ տարիքի մարդկանցից (15-64 տարեկան) 40-ը տնտեսապես ակտիվ էին, 18-ը անգործունակ (ակտիվության ցուցանիշը 69,0 %, 1999 թվականին եղել է՝ 53,4 %)։ 40 աշխատունակ բնակիչներից 35-ը աշխատում էին (27 տղամարդ և 8 կին), անաշխատանք էին 5-ը (2 կին և 3 տղամարդ)։ 18 անգործունակ մարդկանցից 10-ը թոշակառու, 8-ը անաշխատունակ էին այլ պատճառներով ։
Լեոնի կենդանաբանական այգի
Պատմություն
2010 թվականին Լեոնի կենդանաբանական այգին լրացուցիչ ծախսեր ներկայացրեց Մեքսիկայի զբոսաշրջության նախարարությանը, որի արդյունքում բացվեց ցուցահանդես սողունների թեմատիկայով։ Այս ցուցահանդեսի ժամանակ կենդանաբանական այգի տեղափոխվեցին Գուանախուատոյում հազվադեպ հանդիպող հին տեսակի օձեր, այդ թվում` պիթոններ (Կանաչ պիթոն), կոբրաներ և այլն ։
Լոպինյա
Տնտեսություն
2008 թվականին կոմունայում հաշվվել են 53 հարկատու տնտեսություններ, որտեղ ապրել է 108 մարդ։ Միջին եկամուտը մեկ մարդու հաշվով կազմել է 14 605 եվրո ։
Լեոնի կենդանաբանական այգի
Կենդանատեսակներ
Լեոնի կենդանաբանական այգում ապրում են 180 տեսակի 1100 կենդանիներ։ Կան կենդանիներ, որոնք չկան Մեքսիկայի ոչ մի այլ կենդանաբանական այգում։ Կենդանաբանական այգու կենդանիներից են բորենիները, ընձառյուծները, աղվեսները, լեմուրները, արջերը, վագրերը և այլ տեսակի շնազգիներ և կատվազգիներ ։
Շառաչող (գետ)
Շառաչող, գետ Հայաստանի Սյունիքի մարզում։ Սկիզբ է առնում Սյունիքի բարձրավանդակի հյուսիսային մասից և Ծղուկ գյուղում ձախից միախառնվում Որոտանին։ Երկարությունը՝ 26 կմ է ։
Լեոնի կենդանաբանական այգի
Կենդանատեսակներ
Բացի այդ ողնաշարավորներից, այստեղ ապրում է նաև արծիվների մեծ տեսականի, որոնցից են՝ Քարարծիվը և Սպիտակագլուխ ծովարծիվը։ Կենդանատեսակներ կան նաև Աֆրիկյան սավաննաներից և Ամերիկայի տափաստաններից ։
Լոպինյա
Արտաքին հղումներ
Կատեգորիա:Ֆրանսիայի համայնքներ
Շառաչող (գետ)
Ծանոթագրություններ
Կատեգորիա:Սյունիքի մարզի գետեր Կատեգորիա:Որոտան գետի վտակներ
Լեոնի կենդանաբանական այգի
Ծանոթագրություններ
Կատեգորիա:Մեքսիկայի կենդանաբանական այգիներ
Մալոնաթթու
Մալոնաթթու՝ НООС-СН2-СООН, սահմանային երկհիմն կարբոնաթթու, հայտնաբերվել է շաղգամի հյութում։
Մալոնաթթվի աղերը և էսթերները անվանում են մալոնատներ։
Ֆիզիկական և քիմիական հատկություններ
Մալոնաթթուն լավ լուծվում է ջրում և էթանոլում։ Բենզոլում չի լուծվում։
Մալոնաթթուն հալման կետից քիչ բարձր ջերմաստիճանում տաքացնելիս անջատվում է CO2 և փոխարկվում քացախաթթվի։
Նույն ձևով ալկիլմալոնաթթուները հալաման կետից բարձր ջերմաստիճանում տաքացնելիս կորցնելով CO2 փոխարկվում են ալկիլքացախաթթու, այսինքն՝ պրոպիոնաթթու։
Մեթիլէթիլմալոնաթթուն փոխարկվում է մեթիլէթիլքացախաթթվի, այսինքն՝ վալերիանաթթվի իզոմերներից մեկի։
Ստացում և կիրառում
Սինթետիկ եղանակով մալոնաթթու ստանալու համար քացախաթթվի մոլեկուլում եղած ջրածնի ատոմներից մեկը տեղակալում են քլորով և ստանում քլորքացախաթթու։ Վերջինս փոխազդեցության մեջ դնելով կալիումի ցիանիդի հետ ստանում են ցիանքացախաթթու, որը օճառացումից հետո վերածվում է մալոնաթթվի՝
Մալոնաթթուն կիրառվում է չհագեցած թթուների, ամինաթթուների, վիտամիններ B1 և B6 սինթեզում։
Արտաքին հղումներ
Կատեգորիա:Կարբոնաթթուներ
Սվետիցա (Կոստրոմայի վտակ)
Սվետիցա (Светица), գետ Ռուսաստանում, հոսում է Վոլոգդայի մարզում և Կոստրոմայի մարզում։ Գետաբերանը տեղակայված է Կոստրոմա գետի աջ ափում՝ 289 կմ հեռավորության վրա։ Գետի երկարությունը 35 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Ալբանիայի շրջակա միջավայր
Ալբանիայի շրջակա միջավայր, բնորոշվում է կենդանական ու բուսական իրնքնատիպ աշխարհով, կղզային ոչ մեծ պետությունում գտնվող գետերի բազմազանությամբ։ Ալբանիայի շրջակա միջավայրը բաղկացած է բնապահպանական տարբեր շրջաններից, որոնք ներկայացնում են աշխարհագրական մեկ ընդհանուր էկոհամակարգ՝ իր ջրային ռեսուրսներով, վերականգնվող էներգիայով և դրանց վրա ազդեցությամբ ։ Ալբանիայի տարածքի մեծ մասում իշխող է լեռնային լանդշաֆտը, իսկ մյուս հատվածն աչքի է ընկնում բարեբեր հողերով հայտնի հովիտներով։ Ընդհանուր առմամբ, Ալբանիայի տարածքի 70 %-ը զբաղեցնում են լեռներն ու բլուրները՝ ծովի մակարդակից մինչև 2751 մ բարձրությամբ։ Ալբանական լեռնային լանդշաֆտը չի զիջում շվեյցարական ու ավստրիական լանդշաֆտին, իսկ Ադրիատիկ ծովի ափամերձ հատվածները՝ իտալական ծովափերին։
Սերբիայի ու Չեռնոգորիայի, Մակեդոնիայի ու Հունաստանի սահմաններին մոտ կան մի քանի խոշոր լճեր՝ Շկոդերը, Օհրիդը, Պրեսպան։
Կլիմա
Ալբանիայի կլիման մերձարևադարձային միջերկրածովյան կլիմա է՝ շոգ, չոր ամառներով և ցուրտ, խոնավ ձմեռներով։ Հուլիսին օդի միջին ջերմաստիճանը +24 °C - +28 °C է։ Հունվարին հիմնականում օդրի ջերմաստիճանը չի իջնում +4 °C-ից։ տեղումները հիմնականում բաժին են ընկնում գարնանն ու աշնանը։ Ծովի մակարդակի բարձրությունից կախված՝ երկրի տարբեր տեղերում փոխվում է կլիման։ Լեռնային տեղանքում ջերմաստիճանը զգալիորեն տարբերվում է հովտային շրջանների ջերմաստիճանից։ Այստեղ ցրտերը կարող են հասնել մինչև -20 °C, իսկ տեղումների տարեկան միջին քանակությունը՝ 2.600 մմ և ավելի ։
Բնապահպանություն
Աղտոտված ջրերը և օդը, հողի էրոզիան, թափոնների նկատմամբ ոչ պատշաճ վերաբերմունքը Ալբանիայի բնապահպանական հիմնական խնդիրներն են։ Մեկ այլ վտանգ են տարերային աղետների ռիսկերը, կլիմայական փոփոխությունները։ Ուրբանիզացման արագ տեմպերը և բնական ռեսուրսների նկատմամբ մեծ պահանջարկը դեգրադացման մակարդակի աճի պատճառ են հանդիսցել։ Ներկայումս Ալբանիան ջերմոցային գազերի ցածր չափաբաժնով է առանձնանում, սակայն այն աստիճանաբար ավելանում է՝ հիմնականում տրանսպորտի, գյուղատնտեսության զարգացման ու թափոնների ավելացման հետևանքով ։ Ալբանիան զգալի պոտենցիալ ունի բնապահպանական մաքուր տնտեսության ու վերականգնվող էներգիայի զարգացման համար։ Երկիրը հետևողականորեն աշխատում է շրջակա միջավայրի, էներգիայի վերկանգնվող աղբյուրների ու էնեգետիկ արդյունավետության համար իրավական ինստիտուցիոնալ համակարգեր մշակելու ուղղությամբ։
Կենսաբազմազանություն
Ալբանիան բնորոշվում է էկոհամակարգերի բազմազանությամբ, որն աչքի է ընկնում բույսերի մեծ տեսականիով՝ հիմնականում միջերկրածովյան։ Դրանք լավ երևում են երկրի արգելանոցային տարածքներում ։ Ալբանիայում կան 6 ազգային պարկ, 24 արգելանոց և բնության հուշարձան ։
Լևոն Թոռնիկ
Թոռնիկ  նաև Լևոն Թոռնիկ, Լևոն Թոռնիկոս , հայազգի բյուզանդական զորավար, պատրիկ, դուքս, Տարոնի Բագրատունիների տոհմից։
Ալբանիայի շրջակա միջավայր
Կենսաբազմազանություն
Ալբանիան այն երկրներից է, որ առանձնանում են կենդանական աշխարհի բազմազանությամբ։ Մեծ լճերը և ափամերձ ծովախորշերը չվող թռրունների ձմեռման կարևոր շրջաններից են։ Մոտ 70 տեսակի ջրային թռչուններ՝ 180.000 միավոր ընդհանուր քանակությամբ, ձմեռն անցկացնում են Ալբանիայում։ Երկիրը նաև չվող թռչունների, չղջիկների, միջատների թռիչքների ճանապարհների հատման վայր է։
Լևոն Թոռնիկ
Ապստամբելը և Կոստանդնուպոլսի պաշարումը
1047 թվականին Լևոն Թոռնիկը ապստամբում է իր ազգական, Բյուզանդիայի կայսր Կոստանդին IX Մոնոմախոսի դեմ ։ Նա Թրակիայում բանակ է հավաքում և գնում է դեպի Կոստանդնուպոլիս։ Ջարդելով բյուզանդական բանակները, նա այնքան առաջ է գնում, որ հասնում է մայրաքաղաքի պարիսպների տակ և պաշարում Կոստանդնուպոլիսը ։ Երկու անհաջող հարձակումներից հետո նա հեռանում է։ Նրա բանակը թողնում է նրան, իսկ ինքը բռնվում է։ 1047 թվականի Սուրբ Ծննդյան տոնի ժամանակ նրան կուրացնում են ։ Լևոն Թոռնիկի ապստամբությունը կայսրությանը ստիպում է դադարեցնել ռազմական գործողությունները Դվինի դեմ և զորքերի մի մասը տեղափոխել Կոստանդնուպոլիս ։
Ալբանիայի շրջակա միջավայր
Աղբյուրներ
Կատեգորիա:Ալբանիայի բնություն Կատեգորիա:Ալբանիայի աշխարհագրություն
Լևոն Թոռնիկ
Աղբյուրներ
Կատեգորիա:Ադրիանուպոլիս քաղաքում ծնվածներ Կատեգորիա:Բյուզանդիայի զորավարներ Կատեգորիա:Հայերը Բյուզանդական կայսրությունում
Ֆլիթ (փողոց)
Ֆլիթ (Fleet Street), փողոց լոնդոնյան Սիթիում, գտնվում է Ստրենդից միանգամից դեպի արևելք։ Միջին դարերում այս տարածքը պատկանում էր տաճարականներին։ Ավելի ուշ այստեղ տեղավորվեցին Մեծ Բրիտանիայի դատական գլխավոր հաստատությունները, իսկ մոտակայքը զբաղեցրեցին բոլոր դատական պաշտոնյաները։ Ի վերջո 16-րդ դարից փողոցում ավելացան լոնդոնյան թերթերի գրասենյակներ։
Կատեգորիա:Լոնդոնի փողոցներ
Լորետո դի Տալանո
Լորետո դի Տալանո (Loreto-di-Tallano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տալանո Սկոպամենե կանտոնի կազմի մեջ։ Հանդիսանում է Սարտեն շրջանը։
Համայնքի INSEE կոդ՝ 2A146։
Բնակչություն
Համայնքի բնակչությունը 2008 թվականին կազմում էր 48 մարդ։
Տնտեսություն
2007 թվականի տվյալներով 27 աշխատունակ տարիքի մարդկանցից (15-64 տարեկան) 17-ը տնտեսապես ակտիվ էին, 10-ը անգործունակ (ակտիվության ցուցանիշը 63,0 %, 1999 թվականին եղել է՝ 60,0 %)։ 17 աշխատունակ բնակիչներից 11-ը աշխատում էին (9 տղամարդ և 2 կին), անաշխատանք էին 6-ը (2 կին և 4 տղամարդ)։ 10 անգործունակ մարդկանցից 4-ը թոշակառու, 6-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Կրոմինիյա
Կրոմինիա  (Cromínia), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի հարավային մարզում։ Մտնում է Մեյա Պոնտի գավառի կազմի մեջ։ Բնակչությունը կազմում է 3 539 մարդ 2006 թվականի տվյալներով։ Գրավում է 369,917 կմ2 տարածք։ Բնակչության խտությունը՝ 10,4 մարդ/կմ²։
Պատմություն
Քաղաքը հիմնադրվել է 1953 թվականի նոյեմբերի 12-ին։
Աշխարհագրություն
Կլիման կիսաանապատային է։
Մարինյանա
Մարինյանա (Marignana), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Սևի Սորու Չինարկա կանտոնի կազմի մեջ։ Հանդիսանում է Այաչչո շրջանը։
Բնակչություն
Համայնքի բնակչությունը 2008 թվականին կազմում էր 105 մարդ։
Տնտեսություն
2007 թվականի տվյալներով 55 աշխատունակ տարիքի մարդկանցից (15-64 տարեկան) 26-ը տնտեսապես ակտիվ էին, 29-ը անգործունակ (ակտիվության ցուցանիշը 47,3 %, 1999 թվականին եղել է՝ 60,8 %)։ 26 աշխատունակ բնակիչներից 24-ը աշխատում էին (17 տղամարդ և 7 կին), անաշխատանք էին 2-ը (1 կին և 1 տղամարդ)։ 29 անգործունակ մարդկանցից 3-ը աշակերտներ կամ ուսանողներ են, 17-ը թոշակառու, 9-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սեն Կլու (քաղաք)
Սեն Կլու (Saint-Cloud, [Sɛ̃ klu] սուրբ Քլոդովալդի անունից` Clodoald կամ Cloud), քաղաք, կոմունա, Փարիզի արևմտյան արվարձան, գտնվում է Սենա գետի ափին, Փարիզի կենտրոնից մոտ 10 կմ հեռավորության վրա։ Ըստ 2005 թվականի տվյալների` բնակչությունը կազմում է 29 200 մարդ։ Օ-դը-Սեն դեպարտամենտի, Նյոյի սյուր Սեն, Մարն-լա-Կոկետ կամ Վոքրեսոն համայնքների նման Սեն Կլուն Ֆրանսիայի ամենահարուստ քաղաքներից է. 10 հազարից 50 հազար հարկային տնտեսություններ ունեցող համայնքներ ունեցող տնային տնտեսությունների միջին եկամուտով զբաղեցնում է 2-րդ տեղը ։
Սեն Կլու քաղաքում է գտնվում Չափ ու կշռի միջազգային բյուրոն (IBWM), որը գտնվում է Սեն Կլու զբոսայգու Breteuil տաղավարում։
Պատմություն
Սեն Կլու (Saint-Cloud) անունը ստացել է ի պատիվ Քլոդվիգ I-ի թոռան` սուրբ Քլոդովալդի (Saint-Cloud կամ Saint-Clodoald), ով կառուցել է Սեն Կլու վանքը ։ Նրա մահից հետո բնակավայրը, որտեղ գտնվում է նրա դամբարանը, կոչվել է նրա անունով (St-Cloud) :
1572 թվականից մինչև Ֆրանսիական հեղափոխությունը Սեն Կլուն եղել է Օռլեանի տան գլխավոր նստավայրը։ Պալատը նաև Նապոլեոն Բոնապարտի ղեկավարած հեղաշրջման վայրն է եղել, որը 1799 թվականին տապալեց Ֆրանսիական դիրեկտորիան։ Բնակավայրը Պրուսիայի կողմից Փարիզի պաշարման ժամանակ կրակի է մատնվել (1870)։ Նրանից պահպանվել է միայն մի քանի օժանդակ շինություններ և ընդարձակ պուրակը։ Այգում պահպանվել են Սեն Կլու պալատի ավերակները։
1693 թվականից մինչև 1766 թվականը Սեն Կլուում գործել է Ֆրանսիայի ճենապակու լավագույն գործարաններից մեկը, իսկ 1966-1989 թվականներին այստեղ տեղակայված է եղել Ինտերպոլի գլխամասային գրասենյակը, մինչև Լիոն տեղափոխելը։
1901 թվականից քաղաքում անցկացվում են հայտնի ձիարշավներ։
Գլխավոր տեսարժան վայրեր
Հիմնական տեսարժան վայրերն են. 1901 թվականին Էդմոնդ Բլանը անգլիական զտարյուն ձիերի համար կառուցել է Սեն Կլու ձիարշավարան ։ Այն հյուրընկալել է մի շարք կարևոր մրցավազքեր, այդ թվում`ամենամյա Գրան Պրի դե Սեն Կլու ։
Ի պատիվ Սանտոս-Դյումոնի
Լոնգշամպի պողոտայում տեղադրված է բրոնզե արձան, որը պատվիրված է Ֆրանսիայի օդային ակումբի կողմից, որը ներկայացնում է հույն դիցաբանական կերպար Իկարոսին՝ ի պատիվ «Հիասքանչ դարաշրջանի» աշխարհահռչակ մարդու` ավիացիայի առաջամարտիկ Ալբերտո Սանտոս-Դյումոնի։ Բացման արարողությունը տեղի է ունեցել 1913 թվականի հոկտեմբերի 19-ին, այն գտնվում է Սեն-Կլու հին օդակայանի մոտ գտնվող հրապարակում, որտեղ Սանտոս-Դյումոնն իր փորձերն է կատարել օդից ծանր ինքնաթիռներով (տես` Աերոդինամիկ խողովակ)։ Սանտոս-Դյումոնը նաև աշխարհում առաջին հանգարի (hangar) կառուցման հեղինակն է, որը նա կառուցել է Սեն Կլուում ։ Կրկնօրինակը գրավել է Սեն-Կլաուդում գտնվող անգարի տեղը 1952 թվականից այն բանից հետո, երբ նացիստական ռազմական օկուպացիայի ժամանակ բնօրինակը ոչնչացվել է բրոնզի պատճառով։
Տրանսպորտ
Սեն Կլուն սպասարկվում է Տրանզիլեն միջքաղաքային երկաթուղային երկու ծառայություններով` Տրանզիլեն լա Դեֆենս և Տրանզիլեն Փարիզ - Սեն Լազար մերձքաղաքային երկաթուղային գծերով. Սեն Կլու և Վալ դը Օր երկաթուղային կայարաններ։
Սենայի երկայնքով անցնող Իլ դե Ֆրանս տրամվայների համակարգի Իլ դե Ֆրանս Т2 տրամվայի գծի մի քանի կանգառներ անցնում են Սեն Կլու քաղաքով։
Քաղաքը սպասարկում է «Պոնտ դը Սեն Կլու» մետրոյի կայարանը (ուղի 10), հենց Սենա գետի մյուս կողմում` Պոն դե Սենտ-Կլաուդի Բուլոն-Բիյանկուրի կողմում։
Արտաքին հղումներ
Կատեգորիա:Փարիզի արվարձաններ Կատեգորիա:Ֆրանսիայի բնակավայրեր Կատեգորիա:Սեն Կլու Կատեգորիա:Ղեկավարների նստավայրեր
Բալենու այգին (ֆիլմ, 1999)
«Բալենու այգին» (The Cherry Orchard), 1999 թվականին ռեժիսոր Միխալիս Կակոյանիսի նկարահանած դրամատիկական ֆիլմ՝ հիմնված Անտոն Չեխովի համանուն պիեսի վրա։ Նկարահանումները կատարվել են Բուլղարիայում։ Ֆիլմի պրեմիերան կայացել է 1999 թվականի նոյեմբերի 13-ին՝ Սալոնիկի միջազգային կինոփառատոնում ։
Սյուժե
Լյուբով Անդրևնա Ռանևսկայան տարեց արիստոկրատ տիկին է, ով Փարիզից դստեր հետ վերադարձել է իր «Բալենու այգին» կալվածք, որը շուտով նա կկորցնի պարտքերի պատճառով։ Չնայած ակնհայտ ֆինանսական խնդիրներին, Ռանևսկայան շարունակում է ապրել անցյալով, խաբելով իրեն և իր ընտանիքին։
Կարծիքներ
Ֆիլմն արժանացել է տարբեր գնահատականների   ։ Rotten Tomatoes կայքում ֆիլմն ունի 54 % դրական գրախոսություն 26 հենքի վրա, Metacritic կայքում՝ 100 -ից 56 միավոր։ Ռոջեր Էբերտը բարձր է գնահատել Շառլոտա Ռեմփլինգի խաղը. «Ռեմփլինգը Ռանևսկու կերպարում ստիպում է դիտել ֆիլմը։ Լրացուցիչ նյութերի շնորհիվ, որոնք օգնում են ավելի ճշգրիտ որոշել նրա խառնվածքը, նա շատ լավ է պատկերում մարդուն, որն ավելի քան գիտակցում է իր խնդիրներն ու թերությունները, բայց ով, այնուամենայնիվ, չի կարող կամ չի ցանկանում որևէ բան անել փոխելու իր վարքը կամ ճակատագիրը» ։
Արտաքին հղումներ
Կատեգորիա:Հունական ֆիլմեր Կատեգորիա:1999 ֆիլմեր Կատեգորիա:Անտոն Չեխովի ստեղծագործությունների էկրանավորումներ Կատեգորիա:1990-ականների դրամա ֆիլմեր Կատեգորիա:Անգլերեն ֆիլմեր Կատեգորիա:Ֆրանսիական ֆիլմեր Կատեգորիա:Գերմանական ֆիլմեր Կատեգորիա:Անգլերեն ֆրանսիական ֆիլմեր
Էնրիկո Դանդոլո
Էնրիկո Դանդոլո  (Enrico Dandolo), (1107 /1108-1205), Վենետիկի հանրապետության դոժ 1192 թվականից։ Մնացած դոժերից տարբերվել է կուրությամբ և երկարակյացությամբ, ինչերն էլ չխանգարեցին Դանդոլոյին հետք թողնել պատմության մեջ, ինչպես նաև ազդել խաչակրաց չորրորդ արշավանքի ելքի և Կոստանդնուպոլսի ավերման (1204) վրա։
Կենսագրություն
Էնրիկե Դանդոլոն ծագում է վենետիկյան ազդեցիկ ընտանիքից։ Նրա հայր՝ Վիտալե Դանդոլոն Վենետիկի հանրապետության 38-րդ դոժ Միհել Վիտալե II-ի խորհրդականն էր։ Նրա անվանակից հորեղբայրը Վենետիկի գերագույն եկեղեցական պաշտոնյան էր։ Մինչև վաթսունամյա հասակը ապագա դոժը իր ազգականների ստվերում էր։
Առաջին նշանավոր դերը պատմության մեջ Դանդոլոն խաղաց 1171-1172 թվականներին, երբ Բյուզանդական կառավարությունը բանտարկեց հազարավոր վենետիկցիների։ Վենետիկի հանրապետությունը պատրաստվում էր պատասխան ռազմական գործողությունների, սակայն պատերազմ տեղի չունեցավ ժանտախտի տարածման վտանգի պատճառով։ Փոխարենը Կոստանդնուպոլիս ուղարկվեցին երկու դեսպաններ, որոնցից մեկը Դանդոլոն էր։ Մի քանի տարի շարունակ Դանդոլոն դիվանագիտական առաքելություն էր կատարում, իսկ 1183 թվականին նա նորից ուղարկվեց Կոստանդնուպոլիս քաղաքում Վենետիկյան թաղամասի վերականգնման հարցով բանակցելու համար։
Այնուամենայնիվ 1192 թվականին Էնրիկե Դանդոլոն ընտրվում է Վենետիկի հանրապետության դոժի պաշտոնում։
Սակայն նրան պատմական ճանաչում բերեց Չորրորդ խաչակրաց արշավանքում ունեցած մասնակցությույնը։ 1202 թվականին Վենետիկում հավաքվել էին մեծաթիվ խաչակիրներ, ովքեր պատրաստվում էին արշավել Եգիպտոս կամ Պաղեստին։ Ծովային ճանապարհով արևելք հասնելու համար խաչակիրները չունեին բավարար քանակությամբ միջոցներ, իսկ խաչակիրների մի մասը անգամ մեծ պարտքեր էր կուտակել Վենետիկում։ Դանդալոն խաչակիրներին ուղորդեց Դալմաթիա, որտեղ 1202 թվականի նոյեմբերի 23-ին պաշարեց։ Միջերկրածովյան առևտրում Վենետիկի գլխավոր մրցակից Զառա քաղաքը գրավվեց ։ Որոշ ժամանակ անց Դանդոլոյին և խաչակիրների առաջնորդներին դիմեց բյուզանդական գահընկեց արված կայսր Իսահակ II-ի որդի Ալեքսիոս IV-ը։ Վերջինիս հաջողվում է համոզել խաչակիրներին գրավել Կոստանդնուպոլիսը։ Այսպիսով Խաչակրաց արշավանաի սկզբնական նպատակները փոխվեցին հօգուտ Դանդալոյի։
1204 թվականի ապրիլի 13-ին Կոստանդնուպոլիսը գրավվեց և թալանվեց։ Նույն թվականին կազմավորվեց Լատինական կայսրությունը՝ Կոստանդնուպոլիս մայրաքաղաքով։ Վենետիկը ստացավ զգալի գաղութային տարածքներ ինչը էլ ավելի բարելավեց հանրապետության տնտեսական իրավիճակը։
1204 թվականի մայիսին Կոստանդնուպոլսում 97 տարեկան հասակում Էնրիկո Դանդոլոն հիվանդացավ և վախճանվեց։ Նրա մահվան մասին լուրերը հասան Վենետիկ 1205 թվականի հուլիսի 20-ին։
Դանդալոյի անունով է կոչվում Իտալիայի նավատորմի զրահակիրներից մեկը։
Ծանոթագրություններ
Կատեգորիա:Վենետիկի դոժեր Կատեգորիա:Խաչակրաց չորրորդ արշավանքի քրիստոնյա մասնակիցներ Կատեգորիա:Կույրեր Կատեգորիա:Կաթոլիկ միապետներ
Բարեհուսո հրվանդանի ամրոց
Բարեհուսո հրվանդանի ամրոց (Kasteel de Goede Hoop, Kasteel die Goeie Hoop), տեղական անունը՝ Ամրոց կամ Քեյփթաունի ամրոց 17-րդ դարում Հարավային Աֆրիկայի Քեյփթաուն քաղաքում կառուցված բաստիոնային ամրաշինություն։ Ի սկզբանե գտնվել է Սեղանաձև լեռան ծովախորշի ջրափնյա հովտում, սակայն հողերի մելիորացիայից հետո ամրոցն այժմ գտնվում է քաղաքի ներքին շրջանում  ։ 1936 թվականին ամրոցը հռչակվել է պատմական հուշարձան (այժմ՝ Տարածաշրջանային ժառանգության տարածք) և 1980-ական թվականներին վերականգնումից հետո համարվում է Հոլանդական Իսթ Ինդիա ընկերության ամրոց ։
Պատմություն
1666-1679 թթ. Հոլանդական Իսթ Ինդիա ընկերության կողմից կառուցված ամրոցը համարվում է Հարավային Աֆրիկայի ամենահին գաղութային կառույցը ։ Այն փոխարինեց ավելի հին՝ Fort de Goede Hoop ամրոցին, որը 1652 թվականին կավից և փայտից կառուցել էր Յան վան Ռիբեկը, երբ ժամանել էր Բարեհուսո հրվանդան ։ 1654 թվականին Սոլթ գետաբերանին կառուցվել են երկու դաշտային հողե ամրաշինություններ՝ Redoubt Kykuit և Redoubt Duijnhoop : Հրվանդանի վրա նիդերլանդական բնակավայրը Նիդերլանդների և Հոլանդական արևելահնդկական ընկերության (այժմ՝ Ինդոնեզիա) միջև երկար ճանապարհ անցնող նավերի համար կլիներ համալրման կայան ։
1664 թվականին Բրիտանիայի և Նիդերլանդների միջև լարվածությունը հանգեցրեց պատերազմական խոսակցությունների։ Այդ նույն տարում Յան վան Ռիբեկի իրավահաջորդ հրամանատար Զախարիաս Վեյջնաերը, Իսբրենդ Գոսկեի հանձնարարությամբ սկսեց կառուցել քառանկյուն քարե ամրոց, որի առաջին քարը դրվեց 1666 թվականի հունվարի 2-ին ։ Աշխատանքները հաճախ ընդհատվում էին, քանի որ Հոլանդական Իսթ Ինդիա ընկերությունը դժկամությամբ էր գումար ծախսում նախագծի վրա ։
1682 թվականին դարպասով մուտքը փոխարինեց հին մուտքին, որը նայում էր ծովին։ 1684 թվականին գլխավոր մուտքի մոտ կառուցվեց զանգակատունը, որն ամենահինն էր Հարավային Աֆրիկայում. բնօրինակ զանգը պատրաստվել էր 1697 թվականին Ամստերդամում, զանգագործ Կլո Ֆրեմի կողմից, և կշռում էր ավելի քան 300 կիլոգրամ։ Այն օգտագործվել էր ժամը հայտարարելու, ինչպես նաև քաղաքացիներին նախազգուշացնում էր վտանգի դեպքում, քանի որ այն լսելի էր 10 կմ հեռավորության վրա։ Այն նաև հրավիրում էր բնակիչներին ու զինվորներին, երբ անհրաժեշտ էր կարևոր հայտարարություններ անել ։ Ամրոցում տեղակայված էր եկեղեցի, հացի փուռ, տարբեր աշխատասենյակներ, բնակելի հատվածներ, խանութներ, խցեր և այլ հարմարություններ։ Պատերի դեղին ներկը նախապես ընտրվել էր, քանի որ այն կրճատում էր ջերմության և արևի ազդեցությունը։ Հարձակումից քաղաքացիներին պաշտպանող պատը բաժանում է ներքին բակը, որտեղ գտնվում է Լուի Միշել Տիբոյի կառուցած «De Kat» պատշգամբը քանդակագործ Անտոն Անրիտի ստեղծած բարձրաքանդակներով ու քանդակներով։ Բնօրինակ պատշգամբը կառուցվել է 1695 թվականին, 1786-1790 թվականներին վերակառուցվել է ներկայիս ձևով։ Պատշգամբից հայտարարություններ են հնչել զինվորների, ստրուկների և Կապի քաղաքացիների համար։ Պատշգամբը տանում է Ուիլյամ Ֆեհրի գեղանկարների և հնաոճ կահույքի հավաքածուի շենք ։
Երկրորդ բուրական պատերազմի (1899-1902 թթ.) ժամանակ ամրոցի մի մասն օգտագործվել է որպես բանտ և բանտախցերը պահպանվել են մինչ օրս։ Ֆրից Յուբերտ դուքեսնեն, որը հայտնի է որպես Կիչեներին սպանող, ամրոցի հայտնի բնակիչներից է եղել։ Ամրոցի պատերը եղել են բավականին հաստ, սակայն նա երկաթե գդալով փորել է քարերի շուրջ գտնվող ցեմենտը և գիշերով փախել, սակայն իր բացած թունելում մի մեծ քար պոկվել և խոցել է նրան։ Հաջորդ առավոտ պահակը նրան գտել է անգիտակից, բայց ողջ ։
1936 թվականին ամրոցը ճանաչվել է պատմական հուշարձան (1969 թվականից՝ ազգային հուշարձան, 2000 թվականի ապրիլի 1-ից՝ տարածաշրջանային ժառանգության օբյեկտ)՝ դառնալով Հարավային Աֆրիկայի առաջին պաշտպանված վայրը ։ 1980-ական թվականներին իրականացվել են լայնածավալ վերականգնման աշխատանքներ՝ պահպանելու ամրոցը որպես Հոլանդական Իսթ Ինդիա ընկերության լավագույն պահպանված ամրոցի օրինակ ։
Վլադիսլավ Ռիժկով
Վլադիսլավ Ալեքսեևիչ Ռիժկով (ռուսերեն՝ Владисла́в Алексе́евич Рыжко́в, փետրվարի 28, 1990 թ., Վորոնեժ, ՌԽՖՍՀ, ԽՍՀՄ), ռուս ֆուտբոլիստ, Սիբիր ակումբի կիսապաշտպանն է։
Կարիերա
2008 թ. հունվարին պայմանագիր է ստորագրում Սպարտակի հետ։ 2008 թ. օգոստոսի 31-ին իր մեկնարկային հանդիպումն է անցկացնում Սպարտակի կազմում և կատարում գոլային փոխանցում։ Սեպտեմբերի 13-ին, անցկացրած երկրորդ խաղում կարողանում է գրավել մրցակցի դարպասը։
2010 թ. հունվարի 15-ին վարձավճարով տեղափոխվում է Շիննիկ ։ 2010 թ. հուլիսի 28-ին պայմանագիր է ստորագրում Ռուսաստանի առաջին դիվիզիոնում հանդես եկող Ժեմչուժինա֊Սոչի ակումբի հետ։
2012 թ. փետրվարի 6-ին պայմանագիր է ստորագրում Նիժնի Նովգորոդի Վոլգայի հետ, հրաժարվելով հոլանդական Վիտես տեղափոխվելուց ։
2013 թ. հունվարի 15-ին պայմանագիր է ստորագրում Վորոնեժի Ֆակելի հետ, սակայն փետրվարի 22-ին այն լուծարվում է։ 2013 թ. փետրվարի 26-ին ֆուտբոլիստը տեղափոխվում է Սիբիր ։
2014 թ. փետրվարից Ռիժկովն արդեն Տուլայի Արսենալի ֆուտբոլիստն էր։ Արսենալի երկրպագուների հարցման արդյունքներով Ռիժկովը ճանաչվեց 2014/15 մրցաշրջանի առաջին հատվածի լավագույն ֆուտբոլիստը ։
Մրցելույթների վիճակագրություն
2015 թ. մարտի 5-ի տվյալներով
Աղյուսակում թվերով նշված են հետևյալ մրցաշարերը.
Հղումներ
Կատեգորիա:Ֆուտբոլի կիսապաշտպաններ Կատեգորիա:Ռուս ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Մայք Մուր
Մայքլ Քենեթ Մուր (Michael Kenneth Moore, ավելի հայտնի է որպես Մայք Մուր, ), Նոր Զելանդիայի շքանշանի ասպետ, Նոր Զելանդիայի քաղաքական գործիչ, Նոր Զելանդիայի նախկին վարչապետ (1990) և Առևտրի համաշխարհային կազմակերպության գլխավոր տնօրեն (1999-2002)։
Վաղ կյանք
Մուրը ծնվել է Վակատանում, Նոր Զելանդիա, 1949 թվականին։ Նա մեծացել է Կավակավայում և կրթություն է ստացել Բեյ օֆ Այլենդս քոլեջում (Bay of Islands College) և Դիլվորթ դպրոցում (Dilworth School)։ Դպրոցն ավարտելուց հետո նա եղել է աշխատավոր, այնուհետև՝ տպագրիչ։ Նա դարձավ ակտիվ արհմիութենական գործիչ և 17 տարեկանում ընտրվեց Օքլենդի արհմիությունների խորհրդում։ Նա դարձել Է Լեյբորիստական կուսակցության գործադիր մարմիններում երիտասարդության առաջին ներկայացուցիչը, ինչպես նաև երկու անգամ անընդմեջ զբաղեցրել է երիտասարդ սոցիալիստների միջազգային միության փոխնախագահի պաշտոնը ։
Խորհրդարանի անդամ
1972 թվականին Մուրը սկսեց իր խորհրդարանական կարիերան՝ ընտրվելով Էդեն շրջանից և դառնալով խորհրդարանի ամենաերիտասարդ անդամը Նոր Զելանդիայի պատմության մեջ։ 1978 թվականին նա տեղափոխվել է Քրայսթչերչ, և ընտրվել է Հյուսիսային Քրայսթչերչ շրջանի՝ այժմ Պապանուի խորհրդարանից։ Նա այդ պաշտոնը զբաղեցրել է մինչև 1999 թվականը՝ Պապանուից մինչև 1984 թվականը, Քրայսթչերչից մինչև 1996 թվականը, իսկ այնուհետև Վայմակարիրիից։
Վարչապետ
1990 թվականին նա գլխավորել Է Լեյբորիստական կուսակցությունը և դրանից հետո մի քանի ամսով դարձել վարչապետ՝ լեյբորիստների ղեկավարությանը համոզելով, որ եթե նա չկարողանա կուսակցությանը հաղթանակ բերել, նա կօգնի ավելի շատ տեղեր պահպանել խորհրդարանում, քան գործող վարչապետ Ջեֆրի Փալմերը։ Հաջորդ ընտրությունները լեյբորիստները պարտվել են, և Մուրի կառավարությունը հրաժարական է տվել։
Քաղաքական գործունեություն Նոր Զելանդիայում
Մինչև 1993 թվականը նա գլխավորել է ընդդիմությունը, մինչև 1999 թվականը եղել է ԱԳՆ-ի և առևտրի նախարարության ներկայացուցիչը։ 1996 թվականին համամասնական ընտրակարգով առաջին ընտրությունների ժամանակ նրան համարում էին նոր կուսակցության պոտենցիալ առաջնորդ, բայց նա հրաժարվեց դրանից։
Արտաքին հղումներ
Կատեգորիա:Նոր Զելանդիայի վարչապետներ Կատեգորիա:20-րդ դարի քաղաքական գործիչներ Կատեգորիա:Պատվո շքանշանի ասպետներ (Վրաստան)
Լաուբեն (Ներքին Ալգոյ)
Լաուբեն (Lauben), կոմունա Գերմանիայում՝ Բավարիա երկրամասում՝ Ներքին Ալգոյ շրջան։ Ենթարկվում է Շվաբիա վարչական օկրուգին։ Բնակչությունը կազմում է 1310 մարդ (դեկտեմբերի 31, 2010) ։ Զբաղեցնում է 18,38 կմ² մակերես։ Պաշտոնական կոդ՝ 09 7 78 163։
Արտաքին հղումներ
Կատեգորիա:Գերմանիայի բնակավայրեր
Ալեքսանդր Սմիռնով
Ալեքսանդր Սմիռնով (Алекса́ндр Ви́кторович Смирно́в, ), ռուս գեղասահորդ, ով հանդես է եկել զուգասահքում։ Զուգընկերուհին՝ ռուս գեղասահորդուհի ճապոնական ծագմամբ՝ Յուկո Կավագուտի։ Նրանք՝ 2010 և 2015 թվականների Եվրոպայի չեմպիոններ, 2015 թվականի գեղասահքի թիմային աշխարհի առաջնության արծաթե մրցանակակիրներ, Ռուսաստանի (2008-2010 թվականներ) եռակի չեմպիոններ և աշխարհի առաջնության (2009 և 2010) կրկնակի բրոնզե մրցանակակիրներ։ Ռուսաստանի սպորտի վաստակավոր վարպետ։ 2017 թվականի հունվարի դրությամբ զույգը չմշկասահորդների միջազգային խորհրդի վարկանիշային ցուցակում զբաղեցրել է 7-րդ տեղը ։
Կարիերա
Չմուշկների վրա առաջին անգամ կանգնել է 4 տարեկանում։ Մինչև 17 տարեկանը Տվերում զբաղվել է որպես մենասահորդ, այնուհետև տեղափոխվել է Սանկտ-Պետերբուրգ և մարզվել Լյուդմիլա Սմիռնովայի ղեկավարությամբ, իսկ ավելի ուշ՝ Նիկոլայ Վելիկովի խմբում։ Առաջին զուգընկերուհին էր Ալեքսանդրա Դանիլովան, ապա` Եկատերինա Վասիլևան։ 2006 թվականի պատանիների աշխարհի առաջնությանը Վասիլևայի հետ նրանք 6-րդն էին։ Այնուհետև զույգը բաժանվեց։ Վասիլևան զույգ կազմեց Դանիել Վենդեի հետ և երկու մրցաշրջան ներկայացնում էր Գերմանիան։
2006 թվականի գարնանը Նիկոլայ Վելիկովը Ալեքսանդրին առաջարկեց փորձել զուգասահք ճապոնական ծագմամբ Յուկո Կավագուտիի հետ։ Այս զույգի մոտ միանգամից շատ բան ստացվեց։ Նրանք տեղափոխվեցին մարզվելու Թամարա Մոսկվինայի ղեկավարությամբ. այդպես ցանկացավ Յուկոն։ 2006 թվականին սենսացիա դարձավ նրանց «Cup of Russia» Գրան-Պրիում միանգամից երրորդ տեղը զբաղեցնելը։
2007 թվականի Ռուսաստանի և Եվրոպայի առաջնությունները Կավագուտի-Սմիռնով զույգը բաց թողեց Յուկոյի վնասվածքի պատճառով (մարզումների ժամանակ նա կոտրել էր ոտքը)։ Նույն տարվա աշխարհի առաջնությունում նրանք դարձան իններորդը։
2008-2009 մրցաշրջանում զույգը մասնակցել է գեղասահքի Գրան-Պրիի, հաղթել է «Skate Canada» փուլը, «Cup of Russia» փուլում դարձել է արծաթե մեդալակիր և երկրորդ անգամ իր կարիերայում հասել եզրափակիչ, որտեղ էլ դարձել է հինգերորդը։ 2009 թվականի Ռուսաստանի առաջնությանը Յուկոն և Ալեքսանդրը պահպանեցին իրենց երկրի չեմպիոնի տիտղոսը։ Եվրոպայի առաջնությանը նրանք արծաթե մեդալ նվաճեցին։ 2009 թվականի աշխարհի առաջնությանը կարճ ծրագրից հետո զույգը երկրորդն էր Ալյոնա Սավչենկո ու Ռոբին Շոլկովի զույգից հետո, սակայն ազատ ծրագրում չորրորդ թռիչքի ընթացքում Յուկոն ընկավ, և նրանք պարտվեցին Դան Չժան-Խաո Չժան չինական զույգին. ընդամենը 0.13 միավորով արծաթե մեդալի համար պայքարում դարձան երրորդը։ Սա աշխարհի առաջնության նրանց առաջին մեդալն էր։
2010 թվականին Յուկոն և Ալեքսանդր Սմիռնովը հաղթեցին Տալլինում կայացած Եվրոպայի առաջնությունում՝ անցնելով Ալյոնա Սավչենկո-Ռոբին Շոլկովի զույգին 1.43 միավորով։
2010 թվականին Վանկուվերում կայացած Օլիմպիական խաղերում կարճ ծրագրից հետո զույգը երրորդն էր, սակայն ազատ ծրագրում մի շարք լուրջ սխալներ թույլ տալուց հետո դարձան չորրորդը։ Աշխարհի գավաթի առաջնությունից հետո զույգը կրկնեց նախորդ տարվա արդյունքը և նորից նվաճեց բրոնզե մեդալ։
2010 թվականի ապրիլին Յուկոյի ուսը վիրահատեցին ։ Չնայած վերականգնումը հաջող էր ընթանում, այնուամենայնիվ, որոշվեց բաց թողնել Կանադայի Գրան-Պրիի փուլերից մեկը ։ Զույգը հանդես եկավ Մոսկվայում Ռուսաստանի գավաթի առաջնությանը, որտեղ առաջինն էր կարճ ծրագրից հետո, հաղթեց մրցաշարը՝ 17 միավորով առաջ անցնելով երկրորդ տեղը զբաղեցրած զույգից։ Չնայած հաղթանակին Ռուսաստանում, ունենալով միայն մեկ մասնակցություն մրցաշրջանի Գրան Պրի մրցաշարում, Յուկոն ու Ալեքսանդրը չկարողացան ընտրվել Պեկինում կայացած եզրափակչին։ Ռուսաստանի առաջնությանը զուգահեռ ցատկի կատարման ժամանակ թույլ տված սխալի պատճառով կարճ ծրագրից հետո նրանք երկրորդն էին ու պահպանում են նույն դիրքը ազատ ծրագրում և վերջնական արձանագրության մեջ։ 2011 թվականի Եվրոպայի առաջնությունում նրանք նվաճեցին «արծաթ», այս դեպքում նույնիսկ առաջ անցնելով ազատ ծրագրում հաղթողներին՝ գերմանացիներ  Սավչենկոյին և Շոլկովին։
2011 թվականի Աշխարհի առաջնությունը պետք է անցկացվեր մարտին Յուկոյի հայրենիքում՝ Տոկիոյում, սակայն ավերիչ ցունամիի պատճառով, ինչն առաջացել էր երկրաշարժի հետևանքով, որոշվեց հետաձգել մինչև ապրիլի վերջ և անցկացնել Մոսկվայում։ Կարճ ծրագիրը զույգը կատարեց 22 մասնակից զույգերից ամենավերջինը, և առանց սխալների դա նրանց չհաջողվեց. քայլերի ընթացքում Ալեքսանդրի անկումը ռուսներին տվեց միջանկյալ 5-րդ տեղը։ Ազատ ծրագրի կատարման ժամանակ Յուկոն և Ալեքսանդրը մեկ սխալ թույլ տվեցին՝ վայր ընկնելը նետումի ժամանակ և վաստակեցին 124.82 միավոր։ Արդյունքում զույգը 4-րդ տեղում էր։
2011-2012 մրցաշրջանին Կավագուտի-Սմիռնով զույգը հնարավորություն է ստանում մասնակցելու միանգամից Գրան-Պրիի երեք փուլերում։ Cup of China 2011-ում առաջին մրցույթում նրանք հեշտությամբ հաղթում են և՛ կարճ, և՛ ազատ ծրագրերում ու ավարտում են 186.74 հաշվով։ ճապոնական Սապպորոյում NHK Trophy-ում նույնքան հաջող ներկայանալը չի ստացվում. կարճ ծրագրում Յուկոն ընկնում է եռակի տուլուպի ժամանակ, և անհաջող կատարված այլ էլեմենտների պատճառով էլ զույգը հայտնվում է 5-րդ հորիզոնականում։ Այնուամենայնիվ, Յուկոն և Ալեքսանդրը կարողանում են ազատ ծրագրում փրկել իրավիճակը հօգուտ իրենց, նորից բարձրանում են առաջին հորիզոնական՝ առաջ անցնելով աշխարհի գործող չեմպիոններ Ալյոնա Սավչենկոյից և Ռոբին Շոլկովիից։ Ճապոնիայի հաղթանակը Կավագուտիին և Սմիռնովին հնարավորություն է տալիս  Գրան-Պրիի եզրափակչի որակավորմանը։ Ռուսաստանի գավաթի առաջնությանը զույգը արծաթե մեդալ է նվաճում՝ երկու ծրագրերի համար ստանալով 197.84 միավոր։ Այս մեդալը ռուսական էտապում նրանց համար դառնում է անընդմեջ նվաճած 6-րդը։ Եզրափակչում կարճ ծրագրից հետո ռուսական զույգը 4-րդն էր, իսկ ազատ ծրագրում հնարավորություն են ունենում բարձրանալ մեկ հորիզոնական և նվաճել բրոնզե մեդալ։ Ներկա պահին Գրան-Պրիի շարքի եզրափակիչ փուլում սա նրանց միակ նվաճած մեդալն է։
2011 թվականի դեկտեմբերի 20-ին Թամարա Մոսկվինան հայտնում է, որ իր սաները զուգընկերոջ հիվանդության պատճառով բաց կթողնեն Ռուսաստանի առաջնությունը ։ Հաջորդ տարվա հունվարի սկզբին Ալեքսանդրը ենթարկվում է կույրաղիքի և աղիքային ճողվածքի վիրահատության ։ Այդ իսկ պատճառով էլ զույգը ստիպված էր դուրս գալ Եվրոպայի առաջնությունից, որը տեղի է ունեցել Բրիտանիայի Շեֆֆիլ քաղաքում։